Diari Oficial de la Generalitat Valenciana


Sumari del DOGV 5712, del 27-02-2008 (2008/2442)

ORDE de 19 de febrer de 2008, de la Conselleria d'Educació, per la qual es concedix una ajuda als estudiants que han obtingut Premi Extraordinari de Batxillerat corresponent al curs 2006-2007.
------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5712

Data del DOGV
:   27-02-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/2442


Data del document
:   19-02-2008

Organisme emissor
:   Conselleria d'Educació

Tipus de document
:   Ordre

Anàlisi jurídica

 Descriptors 

:   * premi cultural
    * suport econòmic
    * ensenyament secundari
    * alumne

ORDE de 19 de febrer de 2008, de la Conselleria d'Educació, per la qual es concedix una ajuda als estudiants que han obtingut Premi Extraordinari de Batxillerat corresponent al curs 2006-2007. [2008/2442]  
L'Orde de 2 de maig de 2007 de la conselleria de Cultura, Educació i Esport (DOCV d'11 i 14 de maig de 2007) va convocar per a la Comunitat Valenciana els Premis Extraordinaris de Batxillerat corresponents al curs 2006-2007.  
Realitzades les proves corresponents d'acord amb les instruccions contingudes en l'orde esmentada anteriorment, i publicada la relació d'estudiants que han obtingut Premi Extraordinari mitjançant la Resolució de 21 novembre de 2007 de la Direcció General d'Ordenació i Centres Docents (DOCV de 29 de novembre i 26 de desembre de 2007).  
Desitjant distingir els estudiants que han realitzat amb major brillantor els seus estudis de Batxillerat, la Llei 15/2007 de 27 de desembre, de la Generalitat, de Pressupostos per a l'exercici 2008 (DOCV de 31 de desembre de 2007), contempla en la línia T3149000 la subvenció de 24.200 euros, per als estudiants que han obtingut Premi Extraordinari de Batxillerat.  
Per tot això i fent ús de les atribucions conferides per l'article 28.e de la Llei 5/1983, de 30 de desembre, del Consell,  
ORDENE  
Primer  
L'import global màxim destinat als Premis Extraordinaris de Batxillerat de la Comunitat Valenciana corresponents al curs acadèmic 2006-2007 ascendix a la quantitat de 24.200 euros. El pagament es farà a càrrec de l'aplicació pressupostària 85.12.55.261.78 línia de subvenció T3149000 del pressupost de la Generalitat per a l'exercici 2008.  
Segon  
Cada un dels estudiants que han obtingut el Premi Extraordinari de Batxillerat corresponent al curs 2006-2007 rebrà una ajuda de 800 euros, que serà abonada mitjançant domiciliació bancària en el compte que els estudiants indiquen.  
Tercer  
Tenen dret a percebre esta ajuda els estudiants mencionats en la Resolució de 21 novembre de 2007 de la Direcció General d'Ordenació i Centres Docents (DOCV de 29 de novembre i 26 de desembre de 2007), per la qual s'adjudiquen 27 Premis Extraordinaris de Batxillerat corresponents al curs 2006-2007.  
DISPOSICIÓ FINAL  
La present orde produirà efectes l'endemà de la seua publicació en el Diari Oficial de la Comunitat Valenciana.  
D'acord amb els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10,14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar recurs potestatiu de reposició o plantejar directament recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller d'Educació en el termini d'un mes a comptar de l'endemà de la publicació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la publicació.  
València, 19 de febrer de 2008  
El conseller d'Educació,  
ALEJANDRO FONT DE MORA TURÓN